Coba ceritain soal Shaun the Sheep Movie (filem 2015) dalam bahasa jawa

Shaun the Sheep Movie ya iku filem animasi petualangan Inggris sing didhasaraké saka serial televisi taun 2007 kanthi judul kang padha. Filem iki digawé déning Nick Park. Filem iki nyaritakaké Shaun lan gerombolané sing menyang kutha gedhé kanggo nyelametaké tuané saka amnésia. Filem iki diprodhuksi déning Aardman Animations, lan dibéayai déning StudioCanal sajroné hubungan karo Anton Capital Entertainment. Filem iki ditulis lan disutradarani déning Richard Starzak lan Mark Burton. Filem iki pisanan diputer ing 24 Januari 2015 ing Sundance Film Festival, lan sacara tétarikal dirilis ing Karajan Manunggal ing 6 Februari 2015. Filem iki nyakup untung $106.2 yuta ing box office lan duwé rating 99% ing Rotten Tomatoes.

Shaun the Sheep Movie lumebu nominasi ing 88th Academy Awards kanggo Best Animated Feature. Filem iki  uga diwènèhi nominasi ing The Golden Globe Awards kaping 73, BAFTA Awards lan menang ing Toronto Film Critics Awards kanggo Best Animated Film . Filem iki entuk limang nominasi ing Annie Awards kalebu Best Animated Feature. Terusan filem kanthi irah-irahan A Shaun the Sheep Movie: Farmageddon dijadwalaké bakal dirilis ing 18 Oktober 2019.